Document ID: 31994R1849

ΚΑΝΟΝΙΣΜΟΣ (ΕΚ) αριθ. 1849/94 ΤΗΣ ΕΠΙΤΡΟΠΗΣ της 27ης Ιουλίου 1994 για παράταση της ισχύος ορισμένων πιστοποιητικών καταγωγής που εκδίδονται σύμφωνα με τον κανονισμό (ΕΟΚ) αριθ. 1707/90 περί λεπτομερειών εφαρμογής του κανονισμού (ΕΟΚ) αριθ. 1796/81 του Συμβουλίου όσον αφορά τις εισαγωγές κονσερβών καλλιεργουμένων μανιταριών που κατάγονται από τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 για τα μέτρα που εφαρμόζονται στις εισαγωγές κονσερβών καλλιεργουμένων μανιταριών του είδους Agraricus spp. τα οποία υπάγονται στους κωδικούς ΣΟ ex 0711 90 40, 2003 10 20 και 2003 10 30 (1), όπως τροποποιήθηκε τελευταία από τον κανονισμό (ΕΟΚ) αριθ. 1122/92 (2), και ιδίως το άρθρο 6,
Εκτιμώντας:
ότι ο κανονισμός (ΕΟΚ) αριθ. 1707/90 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3453/93 (4), θεσπίζει στο άρθρο 4 παράγραφος 1 ότι η θέση σε ελεύθερη κυκλοφορία των ποσοτήτων καλλιεργουμένων μανιταριών που κατάγονται από την Κίνα, τη Νότιο Κορέα και την Ταϊβάν εξαρτάται από τις διατάξεις του κανονισμού (ΕΟΚ) αριθ. 3850/89 της Επιτροπής (5), δηλαδή την απαίτηση να υπάρχει πιστοποιητικό καταγωγής- ότι αυτός ο τελευταίος κανονισμός έχει καταργηθεί από τον κανονισμό (ΕΟΚ) αριθ. 2454/93 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 1500/94 (7), ο οποίος περιλαμβάνει τις ίδιες διατάξεις επί του θέματος αυτού-
ότι ορισμένοι εισαγωγείς δεν μπόρεσαν να λάβουν από τις αρμόδιες αρχές τις Κίνας το πιστοποιητικό καταγωγής που απαιτείται για τα καλλιεργούμενα μανιτάρια που υπάγονται στον κωδικό ΣΟ 0711 90 40- ότι, αναμένοντας διευκρίνιση της καταστάσεως μετά από τις επαφές που ανελήφθησαν με τις κινεζικές αρχές, πρέπει να υπάρξει προσωρινή παρέκκλιση από την απαίτηση ενός τέτοιου πιστοποιητικού για τα καλλιεργούμενα μανιτάρια του κωδικού 0711 90 40 που καλύπτονται από πιστοποιητικό εισαγωγής στο οποίο αναγράφεται στη θέση 8 η Κίνα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 5 παράγραφος 2 του κανονισμού (ΕΟΚ) αριθ. 1707/90, η διάρκεια ισχύος των πιστοποιητικών εισαγωγής που αναγράφουν στη θέση 16 τον κωδικό ΣΟ 0711 90 40 και στη θέση 8 την Κίνα παρατείνεται έως τις 30 Σεπτεμβρίου 1994.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1994.

Labels: 3
17
18